കുറ്റ്യാടി കൂട്ടബലാത്സംഗം: സ്ത്രീ സുരക്ഷയില് സര്ക്കാര് വീണ്ടും പരാജയമെന്നു തെളിഞ്ഞു പ്രതിപക്ഷ നേതാവ് കോഴിക്കോട് : കുറ്റ്യാടിയില് പതിനേഴുകാരിയായ വിദ്യാര്ഥിനി കൂട്ടബലാത്സംഗത്തിന് ഇരയായെന്ന വാര്ത്ത ഞെട്ടിക്കുന്നതാണെന്ന് പ്രതിപക്ഷ നേതാവ് വി.ഡി സതീശന്. സ്ത്രീകള്ക്കെതിരായ അതിക്രമങ്ങള് അടുത്തിടെയായി സംസ്ഥാനത്ത് കൂടി വരുന്നത് ഗൗരവമായി കാണാന് സര്ക്കാര് തയാറാകണം. നമ്മുടെ പെണ്മക്കള്ക്കും അമ്മമാര്ക്കും സുരക്ഷയൊരുക്കേണ്ടത് സര്ക്കാരിന്റെ ബാധ്യതയാണ്. സ്ത്രീ സുരക്ഷ ഉറപ്പാക്കുമെന്നു പറയുന്നതല്ലാതെ പ്രായോഗിക തലത്തില് അതു നടപ്പാക്കാന് സര്ക്കാരിന് ഇതുവരെ സാധിച്ചിട്ടില്ല. കുറ്റ്യാടിയില് വിദ്യാര്ഥിനി കൂട്ടബലാത്സംഗത്തിന് ഇരയാക്കിയ കേസിലെ കുറ്റക്കാര്ക്ക് മാതൃകാപരമായ ശിക്ഷ ലഭിക്കുന്നതിന് പഴുതടച്ച രീതിയിലുള്ള അന്വേഷണം നടത്തി അടിയന്തിരമായി കുറ്റപത്രം സമര്പ്പിക്കണമെന്നും പ്രതിപക്ഷ നേതാവ് ആവശ്യപ്പെട്ടു.